recursal/SuperWikiNEXT-32B huggingface dataset:
**பி. ஹபீப் முகம்மத்** (1899-1963) ஓர் இந்திய வழக்கறிஞர் மற்றும் திருவிதாங்கூர் உயர்நீதிமன்றத்தின் முதல் முஸ்லிம் நீதிபதி ஆவார்.

ஆரம்பகால வாழ்க்கை மற்றும் குடும்பம்
-----------------------------------

ஹபீப் 1899 ஆம் ஆண்டில் வைக்கம் என்ற ஊரில் வசதியான முஸ்லிம் பூந்தரன் குடும்பத்தில் பிறந்தார். இவர் வைக்கம் மெளலவி என்ற பிரபல தொலைநோக்கு, சமூக சீர்திருத்தவாதி மற்றும் சுவதேசபிமணி என்ற செய்திதாளின் நிறுவனர் ஆவார். இவரது பெற்றோர்கள் பக்கீர் மைதீன் மற்றும் முகமது பதும்மா ஆவார். இவர்களுக்கு பிறந்த மூன்று குழந்தைகளில் முதல்வர் ஹபீப் முகம்மத். இவரது சகோதரர் முகமது மைதீன் ஓர் இஸ்லாமிய அறிஞர் மற்றும் எழுத்தாளர். இவருக்கு மரியம் பீவி என்ற ஒரு சகோதரி இருக்கிறார். 

ஹபீப் தனது ஆரம்பக் கல்வியை அட்டிங்கல் உயர்நிலைப் பள்ளியில் முடித்தார். பிறகு திருவனந்தபுரம் எச்.எச்.மஹாராஜா கல்லூரி, திருவனந்தபுரம் (தற்போதைய பல்கலைக்கழகக் கல்லூரி), திருவனந்தபுரம் சட்டக் கல்லூரி ஆகியவற்றில் பட்டம் பெற்றார். 

இவர் வைக்கம் மௌலவி மருமகள் ஹலீமா பீவியை மணந்தார். இவர்களுக்கு இரண்டு மகள்கள் இருக்கிறார்கள். இவரது மூத்த மகள் மறைந்த சுபைதா, மெட்ராஸின் முன்னாள் எம்.எல்.சி. முகமது முஸ்தபா சாஹிப்பின் மகன் முகமது கானியை மணந்தார். இளைய மகள் நசீமா, மறைந்த கே.எம்.சீத்தி சாஹிப்பின் மகனான கே. சீத்தி முகமதுவை மணந்தார் .

பணிகள்
------

ஹபீப், கேரள மாநில சட்டமன்றத்தின் சபாநாயகரான மறைந்த கே.எம்.சீத்தி சபீப்பின் (சட்டக் கல்லூரியில்) சமகாலத்தவர் ஆவார். இவர் முதலில் திருவனந்தபுரத்தில் வழக்கறிஞராக சேர்ந்தார். திருவனந்தபுரத்தின் மாவட்ட நீதிபதியாக வருவதற்கு முன்பு, ஆறு மாதங்கள் திருவனந்தபுரத்தில் முனிசிஃபாகவும் பணியாற்றினார். நீதிபதி ஹபீப் கோட்டயம், கொல்லம், ஆலப்புழா, மற்றும் திருவனந்தபுரம் ஆகிய இடங்களில் மாவட்ட நீதிபதியாக பணியாற்றினார். இவர் 1946 ஆம் ஆண்டில் உயர்நீதிமன்றத்தின் நீதிபதியானார். மேலும் தனது வாழ்க்கையை எர்ணாகுளத்திற்கு மாற்றினார்.   இவர் உயர்நீதிமன்ற நீதிபதியாக 1951 ஆம் ஆண்டில் ஓய்வு பெற்றார்.

பிற்காலங்களும் மரணமும்
----------------------

1951 ஆம் ஆண்டில் தனது நீதித்துறையில் இருந்து ஓய்வு பெற்ற பின்னர் இவர் முஸ்லிம் லீக்கில் சிறிது காலம் தீவிரமாக செயல்பட்டார். இவர் 1963 ஆம் ஆண்டில் இறந்தார்.

மேலும் காண்க
------------

* வைக்கம் மௌலவி

குறிப்புகள்
-----------

1. ↑  "The High Court of Travancore-Cochin" (PDF). 29 May 2015 அன்று பார்க்கப்பட்டது.
2. ↑  "Judgement on Karunakaran Pillao V/s Kesava Pillai, Decided on September 06,1951". 29 May 2015 அன்று பார்க்கப்பட்டது.
பீ4எம்கே1
**பி4எம்கே1** பாக்கிஸ்தான் நாட்டில் தயாரிக்கபட்ட மனிதர்களுக்கு எதிரான மிதிவெடியாகும். இது இலங்கை, ஆப்கானிஸ்தான், அங்கோலா, எரித்திரியா, எதியோப்பியா இந்தியா ஆகிய நாடுகளிற் பயன்படுத்தப்பட்டது. இது 30 கிராம் அளவிலான Tetryl வெடிபொருளைக் கொண்டிருக்கும்.. ஜொனி 99 இதைப் பின்பற்றியே உருவாக்கப்பட்டதாக சிலராற் கூறப்பட்டாலும் ஜொனி 99 அளவிற் பெரியதுடன் கூடுதலான வெடிபொருளையும் கொண்டுள்ளது. குறைந்தளவே உலோகத்தைக் கொண்டிருப்பதால் பெரும்பாலான மிதிவெடிகளை கண்டுபிடிக்கும் உபகரணங்களால் கண்டுபிடிப்பது சிரமமானதாகும். இது 4 செண்டிமீட்டர் உயரமானதுடன் விட்டம் 7 செண்டிமீட்டர் அளவானது. இவை மண்ணிறத்தில் இருக்கும் சிலசமயங்களில் பச்சைநிறத்தில் இருக்கலாம் கூறப்பட்டாலும் இலங்கையில் பச்சை நிறத்தில் இவை எதுவும் கண்டுபிடிக்கப்படவில்லை.

உசாத்துணை
---------

* ஐக்கிய நாடுகள் சிறுவர் நிதியத்தின் இலங்கையில் உள்ள மிதிவெடிகள், வெடிக்காத வெடிநிலையில் உள்ள வெடிபொருட்கள் பற்றிய துண்டுப்பிரசுரம்.
* பி4எம்கே1, பி4எம்கே2 பரணிடப்பட்டது 2012-07-06 at the வந்தவழி இயந்திரம் (ஆங்கில மொழியில்)
* ஹலோ ரஸ்ட் இன் வெடிபொருள் அகற்றுவோரின் புத்தகம் (ஆங்கில மொழியில்)

| **மனிதர்களுக்கு எதிரான மிதிவெடி** |  |
| --- | --- |
| ஈடீஎம் | எம் 969 | பி4எம்கே1 | ரங்கன் 99 |ரைப் 69 | ரைப் 72 | விஎஸ் 50 | ஜொனி 95
* பா
* உ
* தொ
 |
**சிறப்புத் திட்ட அமலாக்கத் துறை**, தமிழ்நாடு அரசின் பல்வேறு சமுக நல அறிவிப்புகள் மற்றும் சிறப்புத் திட்டங்களை ஒருங்கிணைத்து செயல்படுத்தவும், அவற்றைக் கண்காணிக்கவும் ஏற்படுத்தப்பட்டது. 

வேளாண்மை, கல்வி, நீர், சுகாதாரம், ஊரக வளர்ச்சி, தொழில்கள், மற்றும் கட்டமைப்புப் போன்ற முக்கிய துறைகளின் சீரான திட்டமிடப்பட்ட, நீடித்த வளர்ச்சியினை அடைய இத்துறை தொடர்புடைய துறைகளுடன் இணைந்து செயலாற்றும்.

இத்துறையானது, அனைத்துத் தரப்பு மக்களும் பொருளாதார வளர்ச்சியில் ஏற்றம் பெற, குறிப்பாக ஏழைகள் மற்றும் மகளிர் பயனுறும் வகையில் ஒருங்கிணைந்த வளர்ச்சிக்கான சமூகப் பாதுகாப்புத் திட்டங்களைச் செயல்படுத்தி வருகிறது.

துறையின் பணிகள்
---------------

1.தொடர்புடைய துறைகளை ஒருங்கிணைத்து, அரசின் பல்வேறு சிறப்புத் திட்டங்களின் செயலாக்கத்தைக் கண்காணித்தல்.

2.கள ஆய்வுகளை மேற்கொள்ளுதல் மற்றும் குறித்த காலங்களில் மாவட்ட அளவில் ஆய்வுக் கூட்டங்கள் மற்றும் கலந்தாய்வுகள் நடத்துதல்.

3.சிறப்புத் திட்டச் செயலாக்கத் துறை அலுவலர்களை, களப்பணி ஆய்வுகளை அடிக்கடி மேற்கொள்ளச் செய்து, திட்டங்களின் தரம் மற்றும் திறன் விவரங்களை ஆராய்ந்து அவை குறித்த கருத்துக்களை அரசிற்கு இத்துறை அளிக்கும். மேலும், திட்டங்களின் செயலாக்கத்தைச் செம்மைப்படுத்தி, மேம்படுத்தும் வழிமுறைகளை, தேவைப்படும்போது அரசிற்கு இத்துறை பரிந்துரைக்கும். இத்துறை, பிற துறைகளுடன் இணைந்து செயலாற்றுவதுடன், கள ஆய்வு விவரங்களின் அடிப்படையில், திட்டங்களில் எதிர்பார்க்கப்படும் பயன்களைப் பெற, உரிய கொள்கை மற்றும் வழிகாட்டு நெறிமுறைகளை வகுப்பதற்கான தக்க பரிந்துரைகளை வழங்கும்.

4.அரசின் பல்வேறு சிறப்புத் திட்டங்கள் செவ்வனே செயல்படுத்தப்படுவதைக் கண்காணிக்கும் அமைப்பாக இத்துறை செவ்வனே செயல்படும்.

உசாத்துணை
---------

*

வெளியிணைப்புகள்
---------------

* சிறப்புத் திட்ட அமலாக்கத் துறையின் இணையதளம்
* சிறப்புத் திட்டங்கள் செயலாக்கத் துறையின் முதன்மைச் செயலராக கே. சத்யகோபால்
**சிறப்பு நூலகம்** (*special library*) என்பது, சிறப்புத் தேவைகள் கொண்ட வரையறுக்கப்பட்ட குழுவினரான பயன்பாட்டாளருக்கு, குறித்த துறை சார்ந்த சிறப்புத் தகவல்களுக்கான மூலங்களையும், சிறப்புச் சேவைகளையும் வழங்கும் Dharshini amir fan நூலகங்களைக் குறிக்கும். நிறுவன நூலகங்கள், அரசாங்க நூலகங்கள், சட்ட நூலகங்கள், மருத்துவ நூலகங்கள், அருங்காட்சியக நூலகங்கள், செய்தி நூலகங்கள், இலாப நோக்கற்ற நூலகங்கள் போன்றவை இவ்வகை நூலகங்களுள் அடங்குகின்றன. கல்வி நிறுவனங்களுக்கு உள்ளேயும் சட்டப் பள்ளி நூலகம், மருத்துவப் பள்ளி நூலகம் போன்ற சிறப்பு நூலகங்கள் இருப்பது உண்டு. இவை பல்கலைக்கழகங்களின் பிற வசதிகளுக்குப் புறம்பாகத் தனியாக நிதியளிக்கப்படுவதாலும், ஒரு குறிப்பிட்ட இலக்குக் குழுவினரான பயன்பாட்டாளர்களுக்குச் சேவை வழங்குவதாலும் இவை சிறப்பு நூலகங்களாகக் கருதப்படுகின்றன.

இயல்புகள்
---------

மரபுவழியான கல்விசார்ந்த அல்லது பொதுச் சூழலில் அமைகின்ற நூலகங்களைப் போலன்றி, சிறப்பு நூலகங்கள் சிறப்பு இயல்புகளைக் கொண்ட பயன்பாட்டாளர்களைக் கொண்டிருப்பதுடன், சிறப்பு வகையான தகவல்களைக் கையாள்பவையாகவும் உள்ளன. இவ்வகை நூலகங்கள் அவற்றை நடத்தும் நிறுவனங்களின் நோக்கங்களுக்கு உதவுமுகமாக உருவாக்கப்படுவதுடன், அவற்றின் பயன்பாட்டாளர்களின் சிறப்புத் தேவைகளை வழங்கும் வகையில் சேகரங்களையும், சேவைகளையும் கொண்டவையாக அமைகின்றன. சிறப்பு நூலகங்கள் பொது மக்களின் பயன்பாட்டுக்குத் திறந்தனவாகவோ அல்லாதனவாகவோ இருக்கலாம்.

மேற்கோள்கள்
-----------

1. ↑  Shumaker, David. "Special Libraries." In *Encyclopedia of Library and Information Sciences*, third edition, 4966-4974. New York: Taylor and Francis, 2011.
2. ↑  Shumaker, David. "Special Libraries." In *Encyclopedia of Library and Information Sciences*, third edition, 4966-4974. New York: Taylor and Francis, 2011
**நில்சா வாங்மோ** (Nilza Wangmo) (பிறப்பு: 1979கள்) ஒரு இந்திய உணவக உரிமையாளரும், வட இந்தியாவின் லடாக் பிராந்தியத்தின் உள்ளூர் உணவுக்கான ஆர்வலருமாவார். இவர் செய்த பணிகளுக்காக 2019இல் இந்தியாவில் பெண்களுக்கான மிக உயர்ந்த விருதான நாரி சக்தி விருது வழங்கி அங்கீகரிக்கப்பட்டது

வாழ்க்கை
--------

இந்தியாவின் லடாக்கின் லே மாவட்டத்திலுள்ள அல்ச்சி என்ற கிராமத்தில் 1979களில் பிறந்தார். இவரது தந்தை இறந்தவுடன் இவரது தாய் தனது பெற்றோர்களின் கிராமமான *ஸ்டோக்* என்ற மலைகளால் சூழப்பட்ட கிராமத்தில் இவரை வளர்த்தார். அங்கு இவர் ஒரு தொண்டு நிறுவனப் பள்ளிக்குச் சென்றார். அதே நேரத்தில் இவரது தாயார் குறைந்த ஊதியத்தில் ஒரு தன்னார்வ தொண்டு நிறுவனத்தில் பணிபுரிந்தார்.  தனது கல்லூரித் தேவைகளுக்குக்கூட தொகை செலுத்த முடியாத நிலையில் இவரது குடும்பம் வறிய நிலையில் இருந்தது.  இவரது தாயின் தந்தை 2014 இல் இறந்தார்.

உணவகம்
------

வணிகக் கடனைப் பயன்படுத்தி வாங்மோ 2016இல் "அல்ச்சி கிச்சன்" என்ற உணவகத்தைத் தொடங்கினார். உணவகம் இவரது வீட்டிற்கு மேலேயே அமைந்திருந்ததால் சுற்றுலாப் பயணிகளுக்கும், மலையேறுபவர்களுக்கும் ஒரு ஈர்ப்பாக இருந்தது. தங்கள் உணவகத்த்தின் விளம்பரத்திற்காக சிறுதளவு கொஞ்சம் பணம் செலவிட்டனர். ஆனால் மூன்று ஆண்டுகளுக்குப் பிறகே வணிகம் நன்றாக விரிவடைந்தது. < பிரபலமான பார்வை இருந்தபோதிலும், உள்ளூர் பாரம்பரிய உணவே வாடிக்கையாளர்களை ஈர்க்கும் என்று இவர் நம்பினார்.  இவரும் இவரது தாயும் சேர்ந்து வேகவைத்த பாலாடைகொண்டு தயாரிக்கப்படும் சுடகி என்கிற மோமோவை விற்பனை செய்து வந்தனர். 

இவரது உணவு பாராட்டப்பட்டது. மேலும், 2019ஆம் ஆண்டில் தனது உணவுகளை எப்படி சமைக்க வேண்டும் என்று மற்றவர்களுக்கு கற்பிப்பதன் மூலம் தனது தொழிலை விரிவுபடுத்தினார். இப்பகுதியில் ஆண் சமையல்காரர்களின் பாரம்பரியம் இல்லாததால், இவர் சிறுமிகள் அல்லது பெண்களை மட்டுமே வேலைக்கு அமர்த்துவதாக கூறுகிறார்.

விருதுகள்
---------

 இந்தியக் குடியரசுத் தலைவர் ராம் நாத் கோவிந்த் நாரி சக்தி விருதினை நில்சா வாங்மோவுக்கு வழங்கினார்
2019 ஆம் ஆண்டில் இவர் செய்த பணிகள் இந்தியாவில் பெண்களுக்கான மிக உயர்ந்த விருதுடன் அங்கீகரிக்கப்பட்டன. < 2020 ஆம் ஆண்டில் சர்வதேச மகளிர் தினத்தை கொண்டாடும் வகையில், இந்தியக் குடியரசுத் தலைவர் ராம்நாத் கோவிந்த் அவர்களால் நாரி சக்தி விருது வழங்கப்பட்டது. இவருடன் சேர்ந்து பதினைந்து பெண்களுக்கு இவ்வாறு கௌரவிக்கப்பட்டனர்.

மேற்கோள்கள்
-----------

1. 1 2 3  Shali, Pooja (November 2, 2019). "Meet a woman chef who beat all odds to spread the taste of Ladakh". *India Today* (ஆங்கிலம்). 2020-04-03 அன்று பார்க்கப்பட்டது.
2. 1 2 3 4  "Lost Her Dad, Had to Leave College: Today, She Is Taking Ladakh's Food to the World". *The Better India* (ஆங்கிலம்). 2019-12-03. 2020-04-03 அன்று பார்க்கப்பட்டது.
3. ↑  "President of India Confers Nari Shakti Puraskar for 2019". ddnews.gov.in. 2019-03-08 அன்று பார்க்கப்பட்டது.
4. ↑  "President gives Nari Shakti Puraskar". ddnews.gov.in. 2019-03-08 அன்று பார்க்கப்பட்டது.
5. ↑  "Nilza Wangmo to get Nari Shakti Puraskar for promoting Ladakhi cuisines". *Business Standard India*. 2020-03-08. .
**யோனாசு எட்வர்ட் சால்க்** (*Jonas Edward Salk*, அக்டோபர் 28, 1914 - சூன் 23, 1995) என்பவர் அமெரிக்க மருத்துவ ஆய்வாளரும், நச்சுயிரியலாளரும் ஆவார். அமெரிக்க யூதப் பெற்றோருக்கு நியூயார்க் நகரில் பிறந்தவர். இவரே முதன் முறையாக போலியோ தடுப்பூசியைக் கண்டுபிடித்து, வெற்றிகரமாக சோதித்தவர்.

1957 aஅம் ஆண்டில் சால்க் தடுப்பூசி அறிமுகப்படுத்தப்பட்ட போது, போருக்குப் பின்னரான ஐக்கிய அமெரிக்காவில் இளம்பிள்ளை வாதம் ஒரு முக்கிய சுகாதாரப் பிரச்சினையாக இருந்து வந்தது. ஆண்டுதோறும் கொள்ளைநோய்கள் அதிகரித்து வந்தன. 1952 ஆம் ஆண்டில் 58,000 பேர் பாதிக்கப்பட்டனர். இவர்களில் 3,145 பேர் உயிரிழந்தனர். 21,269 பேர் முடக்குவாதத்திற்குள்ளாயினர் இவர்களில் பெரும்பாலானோர் சிறுவர்கள்.

1947 ஆம் ஆண்டில், சால்க் பிட்சுபர்க் பல்கலைக்கழக மருத்துவக் கல்லூரியில் பணியில் அமர்ந்தார். 1948 இல் போலியோவுக்குத் தடுப்பூசி கண்டுபிடிக்கும் ஆய்வில் இறங்கினார். இப்பணிக்காக தனது அடுத்த ஏழு ஆண்டுகளை அவர் செலவழித்தார். சால்க் தடுப்பூசியை சோதிப்பதற்கு 1,800,000 இற்கும் அதிகமான பள்ளிச் சிறுவர்கள் பங்கு கொண்டனர். 1955 ஏப்ரல் 12 இல் சால்க் தடுப்பூசி வெற்றி பெற்றதாக அறிவிக்கப்பட்டது. சால்க் அதிசய மனிதர் எனப் போற்றப்பட்டார். அந்நாள் ஏறத்தாழ ஒரு பொது விடுமுறையாகவே கணிக்கப்பட்டது. தனது தனிப்பட்ட வளத்தை அவர் கருத்தில் கொள்ளவில்லை. இத்தடுப்பூசிக்கான கண்டுபிடிப்பு உரிமம் யாரிடம் உள்ளது என தொலைக்காட்சி நேர்காணல் ஒன்றில் சால்க்கிடம் கேட்கப்பட்ட போது, அவர் "ஆக்கவுரிமை எதுவும் கிடையாது. சூரியனுக்கு நீங்கள் ஆக்கவுரிமை கோர முடியுமா?" எனக் கேட்டார்.

1960 இல் யோனாசு சால்க் கலிபோர்னியாவில் உயிரியல் படிப்புகளுக்கான சால்க் கல்வி நிறுவனத்தை நிறுவினார். இந்நிறுவனம் இன்று மருத்துவ, அறிவியல் ஆய்வுகளுக்கு மையமாகத் திகழ்கிறது. சால்க் தனது இறுதி நாட்களில் எச்.ஐ.விக்குத் தடுப்பூசி கண்டுபிடிக்கும் ஆய்வுகளில் ஈடுபட்டார்.

மேற்கோள்கள்
-----------

1. ↑  Zamula E (1991). "A New Challenge for Former Polio Patients." *FDA Consumer* 25 (5): 21–5. FDA.gov, Cited in இளம்பிள்ளை வாதம்.
2. ↑  Rose DR (2004). "Fact Sheet—Polio Vaccine Field Trial of 1954." March of Dimes Archives. 2004 02 11.
3. ↑  Johnson, George (நவம்பர் 25, 1990). "Once Again, A Man With A Mission". *த நியூயார்க் டைம்ஸ்*.. பார்த்த நாள்: ஆகத்து 5, 2011.

வெளி இணைப்புகள்
---------------

* *The American Experience: The Polio Crusade* video, 1 hr. by PBS
* Jonas Salk Trust
**வடுகப்பட்டு** (*Vadugappattu*) என்பது இந்தியாவின் தமிழ்நாட்டில் திருவண்ணாமலை மாவட்டத்தில் அமைந்துள்ள கிராம் ஆகும். இக்கிராமம் மாநிலத் தலைநகர் சென்னையிலிருந்து 96 கி. மீ. தொலைவில் அமைந்துள்ளது.

வடுகப்பட்டு கிராமம் திருவண்ணாமலை மாவட்டம் மற்றும் திருவத்திபுரம் (செய்யாறு) வட்டத்தினைத் தலைமையகமாகக் கொண்டுள்ளது. 2009ஆம் ஆண்டு புள்ளிவிவரங்கள் படி இது ஒரு கிராம ஊராட்சி ஆகும்.

புவியியல்
---------

வடுகப்பட்டு கிராமத்தின் மொத்த புவியியல் நிலப்பரப்பு 170.7 ஹெக்டேர் ஆகும். 2011ஆம் ஆண்டு மக்கள்தொகை கணக்கெடுப்பு தகவலின்படி வடுகப்பட்டு கிராமத்தின் மொத்த மக்கள் தொகை 840 நபர்கள் ஆவார். இவர்களில் பேர் 428 ஆண்கள், 412 பேர் பெண்கள். இக்கிராமத்தின் எழுத்தறிவு விகிதம் 70.48 ஆகும். இங்கு 191 வீடுகள் உள்ளன.

வெப்பமான மற்றும் வறண்ட காலநிலை நிலவும் பகுதியாக இது உள்ளது. சேராம்பட்டு என்னும் ஊரில் அமைந்துள்ள எல்லையம்மன் ஆலயம் இவ்வூரின் அருகாமையில் அமைந்துள்ளது.

மேற்கோள்கள்
-----------

1. ↑
2. ↑

வெளி இணைப்புகள்
---------------

* "Vadugapattu Village in Cheyyar (Tiruvannamalai) Tamil Nadu". *Villageinfo.in*. 12 December 2018 அன்று பார்க்கப்பட்டது.
**வட்ட அமைவு** (*Whorl*) என்பது தாவரங்களின் தண்டின் கணுப்பகுதிகளில் அதைச் சுற்றி இலைகளோ, கிளைகளோ, அல்லி இதழ்களோ மற்றும் புல்லி இதழ்களோ அல்லது பூவின் பாகங்களோ அமையும் விதம் ஆகும். அவ்வாறு அமையும் போது அவற்றின் எண்ணிக்கை நான்கும் அல்லது அதற்கு மேலும் இருக்க வேண்டும்.

### விதையுறை உடைய தாவர மலர்களில் (ஆஞ்சியோசுபெர்ம்) வட்ட அமைவு

1. புல்லி வட்டம்
2. அல்லி வட்டம்
3. மகரந்தத்தாள் வட்டம்
4. சூலக வட்டம்

முழுமையற்ற மலர்
---------------

மேலேயுள்ள ஏதாவதொரு வட்டம் இல்லாதிருந்தாலும், அத்தகைய மலர் முழுமையற்ற மலர் என வழங்கப்படுகிறது. உதாரணம் மேக்னோலியேசி.

மிகக்குறுகிய கணுவிடைப்பகுதியுடைய தண்டுத்தொகுதிகளைப் பெற்றிருக்கும் தாவரங்களிலேயே வட்ட அமைவு பெரும்பாலும் காணப்படுகிறது.

மேற்கோள்கள்
-----------


1. ↑  "whorl". thedictionary. 19 August 2012 அன்று பார்க்கப்பட்டது.
2. ↑  Lindley, John. *A Glossary of Technical Terms Used in Botany*, p.100, Bradbury and Evans, London, 1848.
3. ↑  Beentje, H.; Williamson, J. (2010). *The Kew Plant Glossary: an Illustrated Dictionary of Plant Terms*. Royal Botanic Gardens, Kew: Kew Publishing. .
வட்டக்கச்சி ஆறுமுகம்வீதி அருள்மிகு கந்தசுவாமி ஆலயம்
**வட்டக்கச்சி ஆறுமுகம்வீதி அருள்மிகு கந்தசுவாமி ஆலயம்** கிளிநொச்சி மாவட்டத்தின் கரைச்சி பிரதேச செயலர் பிரிவுக்குட்பட்ட வட்டக்கச்சி கிராமத்தில் ஆறுமுகம் வீதியில் அமைந்துள்ளது.

இவ்வாலயத்தின் மூலஸ்தானத்தில் முருகனின் வேல் பிரதிட்டை செய்யப்பட்டுள்ளது. பரிவார தெய்வங்களாக விநாயகர், நவக்கிரக மூர்த்திகள் மற்றும் வைரவர் போன்ற தெய்வங்கள் விளங்குகின்றன. உற்சவ மூர்த்திகளாக வள்ளி, தேவயானை சமேத சுப்பிரமணியரும், வள்ளிதேவயானை சமேத ஆறுமுகப்பெருமானும் இருக்கின்றபோதிலும் ஆலய தேர் திருவிழா மற்றும் சூரன் போர் ஆகிய உற்சவங்களுக்கே ஆறுமுகப்பெருமான் எழுந்தருளுவது குறிப்பிடத்தக்கது.

மகோற்சவம்
---------

ஆலய மகோற்சவமானது ஆனி மதத்தில் வரும் பௌர்ணமி நாளை பத்தாவது நாள் தீர்த்த திருவிழாவாக கொண்ட பதினொரு நாட்களாகும். முதல்நாள் கொடியேற்றம், ஏழாம் நாள் வேட்டைத் திருவிழா, எட்டாம்நாள் சப்பறம், ஒன்பதாம் நாள் தேர் உற்சவம், பத்தாம் நாள் தீர்த்தம், பதினோராம் நாள் பூங்காவனம் (திருக்கலியாணம்) ஆகியன இங்கே சிறப்பாக இடம்பெறும் திருவிழாக்களாகும்.

அதேவேளை கந்த சஷ்டி இவ்வாலயத்தில் மிகச்சிறப்பாக இடம்பெறும். இப்பிரதேச மக்களில் பலர் இவ்வாலயத்திலேயே விரதத்தினை அனுட்டிப்பர். அதேவேளை கந்தசஷ்டியின் இறுதிநாளன்று இடம்பெறும் சூரன் போர் விழாவும் சிறப்பாக இடம்பெறுவதுடன் மறுநாள் பாரணை தினத்தன்று இரவு திருக்கலியாண உற்சவமும் சிறப்பாக இடம்பெறும்.

வெளி இணைப்புகள்
---------------

* இரணைமடு ஸ்ரீ கனகாம்பிகை அம்பாள் பெருங்கோவில் இணையத்தளத்தில் தொகுக்கப்பட்டுள்ள கரைச்சி பிரதேச செயலர் பிரிவிற்குட்பட்ட ஆலயங்களின் பட்டியல் பரணிடப்பட்டது 2010-08-04 at the வந்தவழி இயந்திரம்
* வட்டக்கச்சி நட்பு வட்டம்.
[*தொடர்பிழந்த இணைப்பு*]
**ஹம்பி விரைவு வண்டி** (Hampi Express) பெங்களூரு சந்திப்பிற்கும், ஹூப்லி சந்திப்பிற்கும் இடையே ஓடும் இந்திய தென் மேற்கு இரயில்வேயின் விரைவு வண்டியாகும். 16591/16592 எண்கள் கொண்ட இவ்வண்டியின் முக்கிய பராம்பரிப்பு நிலையம் ஹூப்லியாகும். தென் மேற்கு இரயில்வே மண்டலம் மற்றும் தென் மத்திய இரயில்வே மண்டலம் என கர்நாடகம் மற்றும் ஆந்திரப்பிரதேசத்தில் தினந்தோறும் பயணம் செய்கிறது. விஜயநகர பேரரசின் வரலாற்று முக்கியத்துவம் வாய்ந்த ஹம்பி நகரின் பெயரே இவ்வண்டிக்கு வைக்கப்பட்டுள்ளது.

பயணம்
-----

16591 எண் கொண்ட வண்டி ஹூப்லியிலிருந்து பெங்களூருவுக்கும், 16592 எண் கொண்ட வண்டி பெங்களூரிலிருந்து, ஹூப்லிக்கும் தினமும் ஒடுகிறது. ஹூப்லி, கடக், ஹொஸ்பேட், பெல்லாரி, குண்டக்கல், தர்மாவரம், பேணுகுண்டா, யெலஹங்கா ஆகியவை முக்கிய சந்திப்புகளாகும்

விபத்து
-------

22 மே 2012 அன்று 16591 எண் கொண்ட ஹம்பி விரைவு வண்டி ஹூப்லியிருந்து வந்துகொண்டிருந்தபோது பேணுகுண்டா அருகே நின்றுகொண்டிருந்த ஒரு சரக்குவண்டியில் மோதி விபத்துக்குள்ளானது. இதில் படுகாயமடைந்தவர்களின் எண்ணிக்கை 74 மற்றும் உயிரிழந்தவர்களின் எண்ணிக்கை 25 ஆகும்.

மேற்கோள்கள்
-----------

1. ↑  "ஹம்பி எக்ஸ்பிரஸ்". 2012-05-23 அன்று பார்க்கப்பட்டது.

வெளியிணைப்பு
------------

*
**ம. பிரபாகரன்** (*M. Prabhakaran*) பெரம்பலூர் மாவட்டம், பெரம்பலூரைச் சேர்ந்த தி.மு.க அரசியல்வாதி ஆவார். இவர் 2021 ஆண்டு பெரம்பலூர் (சட்டமன்றத் தொகுதியில், திராவிட முன்னேற்றக் கழகம் சார்பில், போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.

பிறப்பு
-------

பிரபாகரன் பெரம்பலூர் மாவட்டம், பெரம்பலூர், வெங்கடேசபுரம் மருதமுத்து என்பவருக்கு மகனாகப் பிறந்தார். சிதம்பரம், அண்ணாமலைப் பல்கலைக்கழகத்தில் 1998ஆம் ஆண்டு முதுநிலை வணிக நிர்வாகவியல் படித்துள்ளார். இவருக்கு ஜீஸஸ் கிரேஸ் ராஜ் என்ற மனைவியும், ரிச்சி ஆதித்யா என்ற மகனும் உள்ளனர்.

அரசியல்
-------

2011 ஆம் ஆண்டு நடைப்பெற்ற சட்டமன்ற தேர்தலில் பெரம்பலூர் (சட்டமன்றத் தொகுதியில், திராவிட முன்னேற்றக் கழகம் சார்பில், போட்டியிட்டு 1,21,882 வாக்குகள் பெற்று சட்ட மன்ற உறுப்பினரானார்.

வெளி இணைப்புகள்
---------------

* 2021 தேர்தல் முடிவுகள், இந்தியத் தேர்தல் ஆணையம் - (ஆங்கில மொழியில்)
* தொகுதி வாரியாக உறுப்பினர்கள், தமிழ்நாடு சட்டமன்றப் பேரவை - (ஆங்கில மொழியில்)

மேற்கோள்கள்
-----------

1. ↑  தேர்தல் முடிவுகள்.
 பரணிடப்பட்டது 2016-05-22 at the வந்தவழி இயந்திரம்
2. ↑  "Tamil Nadu Election Results 2021 Live: DMK leader Stalin to take oath as CM on May 7". *தி டைம்ஸ் ஆஃப் இந்தியா* (ஆங்கிலம்). 2021-05-04 அன்று பார்க்கப்பட்டது.
இசுலாமிய நூல்களின் படி இஸ்லாத்திற்கு முற்பட்ட காலம் **ஜாஹிலியாக் காலம்** என அழைக்கப்படுகிறது. ஜாஹிலியாக் காலம் எனும் தொடரை **அறியாமைக்காலம்** என்பர். இலக்கியத்திலும் அல்-குர் ஆனின் சில இடங்களிலும் அறிவு என்ற பதத்திற்கு எதிர்க் கருத்தாக அறியாமை எனும் பொருளில் பயன்படுத்தப்பட்டுள்ளது.

ஜாஹிலிய்யத், ஜாஹில், ஜாஹிலூன் முதலான அரபுப் பதங்கள் ஜஹ்ல் எனும் மூலப்பதத்திலிருந்தே பிறந்துள்ளன. ஜாஹிலிய இலக்கியத்தில் இப்பதம் *"மிலேச்சத்தனம்"* எனும் பொருளில் கையாளப்பட்டுள்ளது.

அரேபியாவின் புவியியல்
---------------------

### அரேபியாவின் பெயர்

அரேபியர் தாம் வாழும் பூமியை "ஜஸீரதுல் அரப்" என்று அழைத்தனர். அரேபியா என்று இதற்கு ஏன் பெயர் சூட்டினர் என்பது பற்றி இரு வேறு கருத்துக்கள் உள்ளன. அரப் எனும் அரபுப் பதத்தை அரேபியர் பேச்சாற்றல் என்பதைக் குறிக்கப் பயன்படுத்தினர்.

மேற்கோள்கள்
-----------

1. ↑   "Djāhiliyya". *The Encyclopaedia of Islam, New Edition, Volume II: C–G*. (1965). Leiden: E. J. Brill. 383–384.
2. ↑  Eleanor Abdella Doumato (rev. Byron D. Cannon) (2009). "Jāhilīyah". *The Oxford Encyclopedia of the Islamic World*.  Ed. John L. Esposito. Oxford: Oxford University Press. ISBN 978-0-19-530513-5.
3. ↑  Amros, Arne A. & Stephan Pocházka. (2004). *A Concise Dictionary of Koranic Arabic*, Reichert Verlag, Wiesbaden
Historic site in கேரளம், இந்தியாவார்ப்புரு:SHORTDESC:Historic site in கேரளம், இந்தியா**திருவல்லம் சிறீ பரசுராம சுவாமி கோவில்** தென்னிந்தியாவின் மிகப் பழமையான கோயில்களில் ஒன்றாகும்.இது திருவனந்தபுரம் ,  திருவல்லத்தில் கரமணை ஆற்றின் கரையில் அமைந்துள்ளது.

இது கேரளாவில் பரசுராமருக்கு அமையப் பெற்ற ஒரே கோவில் ஆகும்.

கோவளம் கடற்கரையில் இருந்து 6 கி.மீ தூரத்திலும், திருவனந்தபுரம் பன்னாட்டு வானூர்தி நிலையத்திலிருந்து 5 கி.மீ. தொலைவிலும், திருவனந்தபுரத்திலிருந்து 3 கி.மீ தொலைவிலும், ஆற்றுக்கால் பகவதி கோயிலிலிருந்து 3 கி.மீ தொலைவிலும், பழஞ்சிறா தேவி கோயிலிலிருந்து 2 கி.மீ தொலைவிலும், சிறீ ஆலுக்காடு தேவி கோயிலிலிருந்து 1 கி.மீ தூரத்திலும் அமைந்துள்ளது.

இந்த பாரம்பரிய கோவில் முக்கியத்துவம் வாய்ந்த தேசிய நினைவுச்சின்னங்களின் பட்டியலில் வைக்கப்பட்டுள்ளது.

வரலாறு
------

பாண்டியன் காலத்தின் பிற்பகுதியில் 12 மற்றும் 13 ஆம் நூற்றாண்டில் இந்த கோயில் கட்டப்பட்டதாக வரலாறு கூறுகிறது.

இந்த கோவில் கேரள தொல்பொருள் துறையால் பாதுகாக்கப்பட்ட நினைவுச்சின்னமாக கருதப்படுகிறது. இந்த கோவிலை திருவிதாங்கூர் தேவஸ்வம் வாரியம் நிர்வகிக்கிறது.

இது தர்ப்பணம் செய்ய, அதாவது முன்னோர்களுக்கு அஞ்சலி செய்ய புகழ் பெற்ற இடமாகும்.

பரசுராமர் கேரளாவை உருவாக்கியவர் என்றும் அதனால் அவருக்கு அமைக்கப் பெற்ற கோயில் எனவும், அவரது பக்தர்களுக்கு புனித இடமாகவும் புராணம் கூறுகிறது.

ஆடி அமாவாசை தினத்தன்று இங்கு வரும் இந்துக்கள் கரமனை ஆற்றில் குளித்து விட்டு தமது மூதாதையர்களுக்கு நினைவு கூறும் சடங்கான தர்ப்பணம் எனும் மத சடங்கு செய்கிறார்கள்.ஆடி அமாவாசை என்பதை மலையாள மொழியில் 'கர்க்கிடக வாவு' என கூறுகிறார்கள். அன்றைய தினம் கேரளத்தில் அரசு விடுமுறை நாளாகும்.

குறிப்புகள்
-----------

1. ↑
2. ↑
3. ↑
4. ↑  The Hindu
**சாய் தரம் தேஜ்** (**Sai Dharam Tej)** (பிறப்பு:1986 அக்டோபர் 15) இவர் தெலுங்குத் திரையுலகில் பணியாற்றும் ஒரு இந்திய திரைப்பட நடிகர் ஆவார். ரெஜினா கசாண்ட்ரா ஜோடியாக ரவிக்குமார் சவுத்ரி இயக்கிய *பில்லா நவ்வு லேணி ஜீவிதம்* படத்தில் சாய் தரம் தேஜ் அறிமுகமானார்.

ஆரம்ப கால வாழ்க்கை
------------------

சாய் தரம் தேஜ் நடிகர் சிரஞ்சீவியின் சகோதரி விஜய துர்கா மற்றும் அவரது கணவர் மருத்துவர் சிவ பிரசாத் ஆகியோரின் மகன் ஆவார். பிரபல டோலிவுட் நடிகர்களான நாகேந்திர பாபு மற்றும் பவன் கல்யாண் ஆகியோரின் மருமகனும் ஆவார். இவரது தாய்வழி உறவினர்களான ராம் சரண், வருண் தேஜ், நிஹாரிகா கொனிதேலா ஆகியோரும் டோலிவுட்டில் நடிகர்கள் மற்றும் நடிகைகளாக இருக்கிறார்கள்.

தொழில்
------

இவர் *பில்லா நவ்வு லேணி ஜீவிதம்* திரைப்படத்தின் மூலம் அறிமுகமானார். இருப்பினும் இவர் முதலில் நடித்த முதல் படம் ஒய்.வி.எஸ். சவுத்ரியின் *ரே*, என்ற படமாகும். இது 2013 இல் நிறைவடைந்தது. இப்படத்தின் வெளியீடு 2015 வரை தாமதமாகி இவரது இரண்டாவது படமாக வெளியிடப்பட்டது. இவரது அடுத்த வெளியீடு 2015 இல் *சுப்ரமண்யம் ஃபார் சேல்* வணிக ரீதியான வெற்றியைப் பெற்றது. 2016ஆம் ஆண்டில் தேஜின் *சுப்ரீம்* என்ற படம் வெளியானது இதுவும் ஒரு பெரிய வெற்றியாகும். பி.வி.எஸ் ரவி இயக்கிய இவரது *ஜவான்* படம் 2017 திசம்பர் 1 அன்று வெளியிடப்பட்டது. இந்த படம் விமர்சகர்களிடமிருந்து எதிர்மறையான விமர்சனங்களைப் பெற்றது. ஏ. கருணாகரன் மற்றும் கோபிசந்த் மாலினேனி ஆகியோருடன் நடித்த இவரது அடுத்த படங்கள் 2018 இல் வெளியிடப்பட்டு, கலவையான விமர்சனங்களைப் பெற்றது. இவரது சமீபத்திய வெளியீடான சித்ரலஹரி திரைப்படத்தில் இவர் ஏற்றிருந்த விஜய் கதாபாத்திரம் இவர் நடித்த கதாபாத்திரங்களிலேயே சிறந்தது என்ற விமர்சனைத்தைப் பெற்றது.

குறிப்புகள்
-----------

1. ↑  "Sai Tej Biography"
2. ↑  ""Sai with father Dr.Shivaprasad (extreme right), mother Vijaya and brother Vaishnav Tej."". 2017-02-13 அன்று மூலம் பரணிடப்பட்டது. 2020-04-27 அன்று பார்க்கப்பட்டது.
3. ↑  Rey on Oct 11th as Dusserra gift
4. ↑  [trends.gulte.com/2017/08/16/sai-dharam-tej-signs-pawan-kalyan-director Sai Dharam Tej Signs Pawan Kalyan Director]
5. ↑  "Who gonna direct Sai dharam Tej?". SMTV24x7. 29 May 2018 அன்று பார்க்கப்பட்டது.
6. ↑  *Chitralahari movie review {3/5}: Sai Dharam Tej, Kalyani Priyadarshan and Nivetha Pethuraj save the day*, 2019-05-09 அன்று பார்க்கப்பட்டது

வெளி இணைப்புகள்
---------------

* முகநூல் | SaiDharamTej
* இன்ஸ்ட்டாகிராம் | jetpanja
**இராணி மேரி தொழில்நுட்ப நிறுவனம்** (*Queen Mary's Technical Institute*) இந்தியாவின் மகாராட்டிர மாநிலம் மும்பையில் 1917 ஆம் ஆண்டு தொடங்கப்பட்டது. லேடி மேரி வில்லிங்டம் என்பவரால் முதலில் இராணி மேரி தொழில்நுட்ப பள்ளி என்ற பெயரில் ஊனமுற்ற வீரர்களுக்காக இது நிறுவப்பட்டது. பின்னர் 1923 ஆம் ஆண்டு புனே நகருக்கு மாற்றப்பட்டது.

பின்னணி
-------

மும்பை ஆளுநரின் மனைவியான லேடி மேரி வில்லிங்டன், முதல் உலகப் போரின்போது ஊனமுற்ற பம்பாயில் உள்ள ஆயிரக்கணக்கான இந்திய வீரர்களுக்கு உதவுவதற்காக மே 1917 ஆம் ஆண்டு இப் பள்ளியை நிறுவினார். 1923 ஆம் ஆண்டு இப்பள்ளி [[புனே|புனேவுக்கு மாற்றப்பட்டது. இராணி மேரி மற்றும் லேடி மேரி வில்லிங்டன் ஆகியோரின் தனிப்பட்ட நன்கொடையாக அளிக்கப்பட்ட தலா 10 லட்சம் ரூபாய் (ஒரு மில்லியன் ரூபாய்) முதலீட்டில் இப்பள்ளி தொடங்கப்பட்டது. இராணி மேரி தொழில்நுட்பப் பள்ளி என்றிருந்த இப்பள்ளியின் பெயர் 1966 ஆம் ஆண்டு இராணி மேரி தொழில்நுட்ப நிறுவனம் என மாற்றப்பட்டது. ஒரு தொண்டு கல்வி நிறுவனமாக நடத்தப்படும் இதன் அறங்காவலர்கள் முன்னாள் இந்திய ராணுவ வீரர்கள் ஆவர்.

இலக்குகள் மற்றும் நோக்கங்கள்
----------------------------

இந்திய இராணுவம் மற்றும் பிற துணை ராணுவப் படைகளின் ஊனமுற்ற பணியாளர்களுக்கு இங்கு சேர்க்கையில் முன்னுரிமை அளிக்கப்படுகிறது. ஊனமுற்ற பணியாளர்களுக்கு தொழில்சார் பயிற்சியை அளித்து, அவர்கள் தன்னிறைவு பெற உதவுவதோடு அவர்களை மீண்டும் முக்கிய நீரோட்டத்தில் ஒருங்கிணைக்கவும் அவர்கள் சுதந்திரமாக வாழ்வாதாரத்தைப் பெறவும் இப்பயிற்சி உதவுகிறது.

மேற்கோள்கள்
-----------

1. ↑  "India Restores Her War Cripples to Self-Support". *World Digital Library*. 1919. 2013-05-30 அன்று பார்க்கப்பட்டது.
2. ↑  "History of Queen Mary's Technical Institute". qmtiindia.org. 2013-05-30 அன்று பார்க்கப்பட்டது.
3. ↑  "Queen Mary's Technical Institute celebrates 96th foundation day". *The Times of India*. 2013-05-13. .
4. ↑   *Correspondence and Select Documents: Volume Seventeen. Presidency Period January 1954 to December 1955*.. பார்த்த நாள்: 30 May 2013.

புற இணைப்புகள்
--------------

* இராணி மேரி தொழில்நுட்ப நிறுவனத்தின் அதிகாரப்பூர்வ இணையதளம்
**கூலும்** (*coulomb*) அல்லது **கூலோம்** (ஈழத்து வழக்கு) என்பது மின்மத்தை அளக்கும் அனைத்துலக அலகு (SI அலகு, ஆனால் *அடிப்படை* அனைத்துலக முறை அலகுகள் (SI) அலக்குகள் 7 இல் ஒன்று அல்ல). இந்த அலகின் அனைத்துலகக் குறியீடு : C. கூலும் என்பது 18 ஆம் நூற்றாண்டில் மின்னியல் துறையில் முன்னணி ஆய்வுகள் செய்த சார்லசு அகுசிட்டின் டி கூலும் (Charles-Augustin de Coulomb) என்னும் பிரான்சிய அறிவியலாளரின் நினைவாக சூட்டப்பட்ட பெயர் ஆகும்.

வரையறை
------

ஒரு கூலும் என்பது ஓர் ஆம்பியர் மின்னோட்டம் ஒரு நொடி நிகழும் பொழுது நகர்த்தப்படும் மொத்த மின்மத்தின் அளவு. வேறு விதமாகக் கூறுவதென்றால் ஒரு பாராடு (Farad) மின்தேக்குமை கொண்ட மின்தேக்கியில் ஒரு வோல்ட்டு மின்னழுத்தம் கொள்ளத் தேவையான மின்ம அளவு. கூலும் என்பது *அடிப்படை* அனைத்துலக முறை அலகுகளாகிய ஆம்பியர், நொடி ஆகியவற்றில் இருந்து வருவிக்கும் ஓர் முக்கியமான SI அலகு. 1 கூலும் = 1 ஆம்பியர் x 1 நொடி.

விளக்கம்
--------

அடிப்படையான இயற்பியல் பண்புகளை வரையறை செய்யும் பொழுது, இயற்கையில் நிகழும் நிலையான ஓர் இயக்கத்தின் அடிப்படையில் விளக்குவது உறுதி தருவதாகும். ஆனால் கூலும் என்பது இவ்வாறு உறுதி செய்யப்படவில்லை. ஒரு கூலும் என்பது 6.241 509 629 152 65×1018 மடங்கு நேர்மின்னியின் மின்ம அளவு ஆகும்.

கூலும் விதியின் படி, +1 கூலும் ( +1 C) அளவுடைய இரு புள்ளி மின்மங்களுக்கு இடையே ஒரு மீட்டர் இடைவெளி இருந்தால், அவற்றிற்கு இடையே 9×109 N, விலகு விசை இருக்கும். அதாவது ஏறத்தாழ 900,000 மெட்ரிக் டன் எடைக்கு இணையான விசை இருக்கும்.

மேற்கோள்கள்
-----------
**சிம்மாச்சலம்** **மலைத்தொடர்** (*Simhachalam Hill Range*), சிம்ஹாசலம் **மலைகள்** என்று ஆங்கிலத்தில் அழைக்கப்படுவன, தென்னிந்தியாவின் ஆந்திரப் பிரதேச மாநிலத்தில் உள்ள விசாகப்பட்டினம் நகருக்கு அருகில் உள்ள ஒரு உயர்ந்த மலைத்தொடர் (377 மீ) ஆகும். இது ஆந்திரப் பிரதேசம் மற்றும் கிழக்குத் தொடர்ச்சி மலைகளில் உள்ள மலைத்தொடர்களில் ஒன்றாகும்.

நிலவமைப்பு
----------

சிம்மாச்சலம் மலைகள் கிழக்குத் தொடர்ச்சி மலைகள் அமைப்பின் கிழக்குத் தொடர்களின் ஒரு பகுதியாகும். இந்த மலைகள் 32 கி.மீ நீளமுடைய பகுதியில் அமைந்துள்ளன.

சிறப்பு
-------

சிம்மாச்சலம் மலைத்தொடருக்கு வளமான வரலாறு உண்டு. இங்குப் புகழ்பெற்ற வராக லட்சுமி நரசிம்மர் கோவில் உள்ளது. சாளுக்கியர் கால இராதா மாதவ சுவாமி கோவில் மற்றும் சில பழைய புத்த நினைவுச்சின்னங்களும் இங்குக் காணப்படுகின்றன.

பக்தி
-----

மலைகளில் வராக இலட்சுமி நரசிம்மர் கோயில் மற்றும் பிற சிறிய கோயில்கள் உட்படப் பல கோயில்கள் உள்ளன. ஒவ்வொரு ஆண்டும் *கிரி பிரதக்ஷிணா* என்று அழைக்கப்படும் கிரிவலம் திருவிழா நடத்தப்படுகிறது. அன்றைய தினத்தில் இந்து பக்தர்கள் மலையைச் சுற்றி 35 கி. மீ. நடந்து செல்கிறார்கள்.

அருகமை நகரங்கள்
---------------

மலைத்தொடருக்கு அருகில் அமைந்துள்ள விசாகப்பட்டினத்தின் சுற்றுப்புறங்கள் அடவிவரம், அக்கையபாலம், பாலையா சாஸ்திரி நகரமைவு, கோபாலபட்டினம், அனுமந்தவாகா, கைலாசபுரம், மாதவதாரா, நரசிம்ம நகர், பிரகலாதபுரம் மற்றும் சீதம்மாதாரா .

தாவரங்கள் மற்றும் விலங்கினங்கள்
-------------------------------

விசாகப்பட்டினம் நகரின் சுற்றுச்சூழல் பாதிப்புகளை சிம்மாச்சலம் மலைகள் பாதுகாத்தன[*தெளிவுபடுத்துக*] மற்றும் ஆந்திரா பல்கலைக்கழகம் 74 வகையான தாவரங்களையும் 200 விலங்கினங்களையும் கண்டறிந்துள்ளது.

மேற்கோள்கள்
-----------

1. ↑  Data, Info (14 April 2019). "Latitude". 24 April 2019 அன்று பார்க்கப்பட்டது.
2. ↑  Writer, Editor (21 June 2020). "Geography". 26 June 2020 அன்று பார்க்கப்பட்டது.
3. ↑  Susarla, Ramesh (11 July 2020). "Geography". 12 July 2010 அன்று பார்க்கப்பட்டது.
4. ↑  News, City (8 July 2017). "Devotional". 7 July 2020 அன்று பார்க்கப்பட்டது.
5. ↑  Bhattacharya, Sumith (16 May 2014). "Flora". 19 May 2014 அன்று பார்க்கப்பட்டது.
அமெரிக்காவில் வயோமிங் மாநிலத்தில் ஒரு நிலக்கரி சுரங்கம். மனித வாழ்க்கை கால அளவுடன் ஒப்பிடுகையில் நிலக்கரி தீர்ந்து போகக்கூடிய ஒரு புதுப்பிக்கவியலா வளம்
**புதுப்பிக்கவியலா மூலம்**  (*non-renewable resource*) அல்லது **புதுப்பிக்கவியலா வளம்** எனப்படும் இயற்கை வளமானது அது தீர்க்கப்படும் வீதத்தை நீடிக்குமளவு தயாரிக்க அல்லது பயிரிடப்பட அல்லது உருவாக்க அல்லது பயன்படுத்த இயலாத வளமாகும்; இது தீர்ந்துவிடுமானால் வருங்காலத் தேவைகளுக்கு இந்த வளம் கிடைக்காமற் போகும். இயற்கை உருவாக்கும் வீதத்தைவிட விரைவாக தீர்க்கப்படும் வளங்களும் புதுப்பிக்கவியலா வளங்களாகக் கருதப்படுகின்றன. புதைபடிவ எரிபொருட்களான நிலக்கரி, பாறைநெய், மற்றும் இயற்கை எரிவளி, அணுக்கருவியல் மின்னாற்றல் (யுரேனியம்) மற்றும் நிலத்தடி நீர் ஆகியன சில எடுத்துக்காட்டுகளாகும். இவற்றிற்கு எதிராக, வெட்டுமரம் (நீடித்து கிடைக்குமாறு வெட்டுவதையும் வளர்ப்பதையும் சமனாக்கலாம்) அல்லது உலோகங்கள் (மீண்டும் மீண்டும் பயன்படுத்தலாம்) புதுப்பிக்கக்கூடிய வளங்களாக கருதப்படுகின்றன.

மேற்கோள்கள்
-----------

1. ↑  On site renewable energy options

வெளியிணைப்புகள்
---------------

* Non-Renewable Resources பரணிடப்பட்டது 2014-03-30 at the வந்தவழி இயந்திரம் at NASA.gov
* Foclear energy at SourceWatch
* List of Non-Renewable energy sources
**மாதவன் ஐயப்பத்து** (*Madhavan Ayyappath*) இந்தியாவின் தென்னிந்திய மாநிலமான கேரள மாநிலத்தைச் சேர்ந்த ஒரு மலையாள மொழிக் கவிஞராவார்.1934 ஆம் ஆண்டு ஏப்ரல் மாதம் 24 ஆம் தேதியன்று இவர் பிறந்தார். ஒரு மொழிபெயர்ப்பாளராகவும் இவர் செயல்பட்டு வருகிறார். கேரள சாகித்திய அகாதமி விருது மாதவன் ஐயப்பத்திற்கு வழங்கப்பட்டுள்ளது.

வாழ்க்கைக் குறிப்பு
-------------------

1934 ஆம் ஆண்டு மாதவன் ஐய்யப்பத்து திருச்சூர் மாவட்டத்திலுள்ள குன்னாம்குலம் அருகே இருக்கும் சோவனூரில் மாதவன் ஐய்யப்பத்து பிறந்தார். பெரிங்கோட்டு கருமதில் ராமுன்னி நாயரும் ஐய்யப்பத்து லட்சுமிக்குட்டி அம்மாவும் இவருடைய பெற்றோர்களாவர். மாதவன் சென்னைப் பல்கலைக்கழகத்தில் பொருளாதாரப் பாடத்தில் இளநிலை பட்டம் பெற்றார். தொடர்ந்த இதே பல்கலைக்கழகத்தில் ஆங்கில இலக்கியத்தில் முதுகலைப் பட்டமும் பெற்றார். 

மாதவன் ஐயப்பத்தின் மனைவியின் பெயர் டி.சி. ரமாதேவியாகும். குழந்தைகள்: சஞ்சய் டி.மேனன் மற்றும் மஞ்சிமா டி. சி என்று இவர்களுக்கு இரண்டு குழந்தைகள். பேரக்குழந்தையின் பெயர் அசுரே மேனன் ஆகும்.

படைப்புகள்
----------

1. சீவசரித்திரக் குறிப்புகள்
2. கிளிமொழிகள்
3. சிறீ நாராயண குரு *(ஆங்கிலம்)*
4. தர்மபதம் (மொழிபெயர்ப்பு)

விருதுகள்
---------

* 1988: *கிளிமொழிகள் நூலுக்காக* கேரள சாகித்ய அகாடமி விருது
* 2003: ஆசான் பரிசு

மேற்கோள்கள்
-----------

1. ↑
2. ↑  "മാധവൻ അയ്യപ്പത്ത്‌". Puzha Books. 11 ஜனவரி 2019 அன்று மூலம் பரணிடப்பட்டது. 10 January 2019 அன்று பார்க்கப்பட்டது.
மாதவலாயம் அரசு மேல்நிலைப்பள்ளி கன்னியாகுமரி மாவட்டம்
**மாதவலாயம் அரசு மேல்நிலைப்பள்ளி** , கன்னியாகுமரி மாவட்டம் தோவாளை வட்டாரத்தில் உள்ள மேல்நிலைப்பள்ளியாகும். இப்பள்ளி நடுநிலைப்பள்ளியாக 1978-ம் ஆண்டு துவங்கப்பட்டு , 1998 –ம் ஆண்டு உயர்நிலைப்பள்ளியாக தரம் உயர்த்தப்பட்டது. 2005 –ம் ஆண்டு மேல்நிலைப்பள்ளியாக தரம் உயர்த்தப்பட்டது. 2017 ஆம் கல்வி ஆண்டின் படி 300 மாணவ மாணவிகளும் 15 ஆசிரியர்களும் பணியாற்றி வருகின்றனர்.

பள்ளி மாணவர்களின் செயல்பாடுகள்

பெற்றோர் ஆசிரியர் கழகம்
-----------------------

இப்பள்ளியின் பெற்றோர் ஆசிரியர் கழகத்தலைவராக முன்னாள் ஓய்வு பெற்ற தலைமையாசிரியர் பணியாற்றி வருகிறார்.

முன்னாள் மாணவர் சங்கம்
----------------------

இப்பள்ளியில் படித்த முன்னாள் மாணவர்கள் ஒருங்கிணைந்து பள்ளியின் வளர்ச்சிக்காக முன்னாள் மாணவர் சங்கத்தினை நடத்தி வருகின்றனர்.

பள்ளியில் இயங்கி வரும் அமைப்புகள்
---------------------------------

1. நாட்டு நலப்பணித் திட்டம்
2. சாரண சாரணியர் இயக்கம்
3. சுற்றுச்சூழல் மன்றம்
4. பசுமைப்படை
5. செஞ்சிலுவைச் சங்கம்

நாட்டு நலப்பணித்திட்டம்
-----------------------

நாட்டுநலப்பணித்திட்டம் 2015-ம் ஆண்டு இப்பள்ளியில் துவங்கப்பட்டது. இப்பள்ளியில் 11-ம் வகுப்பில் 25 மாணவ மாணவிகளும் 12-ம் வகுப்பில் 25 மாணவ மாணவிகளும் இத்திட்டத்தில் இணைந்து செயலாற்றி வருகின்றனர்.இப் பள்ளியில் கணிணி ஆசிாியா் நாட்டு நலப் பணித் திட்ட ஒருங்கிணைப்பாளராக செயல்பட்டு வருகிறாா்.

தகவல் தொழில் நுட்ப மன்றம்
-------------------------

இப்பள்ளியின் தகவல் தொழில் நுட்ப மன்றம்
இப்பள்ளியில் மாணவ மாணவிகளுக்கு புதிய தகவல் தொழில்நுட்பங்களை அறிந்து கொள்ள தகவல் தொழில்நுட்ப மன்றம் வாரந்தோறும் செயல்பட்டு வருகிறது. 2017ஆம் ஆண்டில் மாவட்ட அளவில் நடைபெற்ற கணினிப்போட்டியில் இப்பள்ளி மாணவன் அரசுப்பள்ளிகளில் முதல் இடம் பெற்றான்.

மேற்கோள்கள்
-----------

வெளி இணைப்புகள்
---------------

புகைப்படத் தொகுப்பு
**மாதவனும் மலர்விழியும்** 2014 பெப்ரவரியில் வெளிவந்த தமிழ்த் திரைப்படம் ஆகும். இப்படத்தை மாசில் இயக்கியுள்ளார். அசுவின், சிஜா ரோசு, நீரசா, பொன்னம்பலம் போன்ற பலர் நடித்துள்ளனர்.

கதைச்சுருக்கம்
--------------

தாய், தந்தை இல்லாத மாதவன் கொடைக்கானலில் பாட்டியிடம் வாழ்ந்து வருகிறார். இவர் மீது பாட்டி மிகுந்த பாசம் கொண்டிருக்கிறார். ஆனால் இவர் எந்தவித பொறுப்பும் இல்லாமல் ஊரைச் சுற்றி வருகிறார். ஒருநாள் சாலையில் சென்று கொண்டிருக்கும்போது காஞ்சனாவை சந்திக்கிறார் மாதவன். முதல் சந்திப்பிலேயே இருவரும் மோதிக் கொள்கிறார்கள். திமிராகப் பேசும் காஞ்சனாவை எப்படியாவது காதலிக்க வைக்க வேண்டும் என்று முடிவு செய்கிறார். இதனால் காஞ்சனாவை அடிக்கடி சந்திக்க வழியைத் தேடுகிறார் மாதவன்.

அப்போது இளம் விதவையான மலர்விழி நடத்தும் நடனப்பள்ளியில் காஞ்சனா நடனம் பயின்று வருவது மாதவனுக்கு தெரிகிறது. உடனே அவரும் அந்த நடனப் பள்ளியில் சேருகிறார். அங்கேயும் இருவரும் அடிக்கடி சண்டைப் போட்டுக் கொண்டு வருகிறார்கள். நடனப்பள்ளி நடத்தும் மலர்விழி அடிக்கடி மயக்கம் போட்டு விழுபவர். ஒருநாள் மாதவனை அழைத்துக்கொண்டு மருத்துவமனைக்குச் செல்கிறார். அங்கு மருத்துவர், நீங்கள் இளம் விதவை, உங்களுக்குக் கண்டிப்பாக ஒரு ஆண் துணை தேவை. அடுத்த தடவை நீங்கள் மயக்கம் போட்டு விழுந்தால் ஆண் துணையில்லாமல் உங்களைக் காப்பாற்ற முடியாது என்று ஆலோசனை கூறுகிறார். இதனை வெளியில் இருந்து கேட்டு விடுகிறார் மாதவன்.

இந்நிலையில் ஒருநாள் மாதவன், மலர்விழி வீட்டுக்குச் செல்கிறார். அங்கு மயங்கிய நிலையில் மலர்விழி கிடக்கிறார். எனவே, மருத்துவர் சொன்ன ஆலோசனைப்படி மலர்விழியுடன் இணைந்து விடுகிறார் மாதவன். இதனால் மலர்விழி காப்பாற்றப்படுகிறாள். இதன்பிறகு மலர்விழி ஞாபகமாகவே மாதவன் இருக்கிறார்.

இதற்கிடையில் மாதவனுடன் சண்டைப்போட்டு கொண்டிருந்த காஞ்சனா மனம் மாறி மாதவனைக் காதலிக்க ஆரம்பிக்கிறாள். இறுதியில் மாதவன், மலர்விழியை மணந்தாரா அல்லது காஞ்சனாவை மணந்தாரா என்பதே மீதிக்கதை.

மேற்கோள்கள்
-----------

1. ↑
**அம்பலமேடு** (Ambalamedu) என்பது இந்தியாவின் கேரளாவில் அமைந்துள்ள ஒரு சிறிய நகரமாகும். முன்னாள் மாநிலங்களான திருவிதாங்கூர் மற்றும் கொச்சி ஆகியவற்றின் எல்லைக்கு அருகே அமைந்துள்ள நகரம் ஒரு ஏரியில் அமைந்துள்ளது.

வரலாறு
------

அம்பலமேடு இப்போது ஒரு பொதுத்துறை நிறுவனமான திருவிதாங்கூர் உரங்கள் மற்றும் இரசாயனங்கள் நிறுவனத்தின் கொச்சி பிரிவுடன் தொடர்புடையது.  புகழ்பெற்ற தலைவரும் நிர்வாக இயக்குநருமான எம்.கே.கே.நாயரின் கீழ் ஒரு அம்மோனியா மற்றும் யூரியா உற்பத்தி ஆலைகளை நிர்மாணிப்பதற்காக 1960களின் நடுப்பகுதியில் சுமார் 1500 ஏக்கர் நிலத்தை (6 கிமீ²) கையகப்படுத்தியது. தலைமைப் பொறியாளர் இரங்கநாதனின் மேற்பார்வையில் 1966 ஆம் ஆண்டில் தொழிற்சாலை மற்றும் அதன் குடியிருப்புப் பகுதிகளின் கட்டுமானப் பணிகள் தொடங்கப்பட்டன. இப்பகுதியில் விவசாய நிலங்களை வைத்திருந்த பூர்வீக மக்கள் நகரத்திற்கு வெளியே புனர்வாழ்வளிக்கப்பட்டனர்.

உரங்களை உற்பத்தி செய்வதில் அதிக நீர் தேவையை பூர்த்தி செய்ய, 250 ஏக்கருக்கு மேல் கோதமங்கலம் அருகே பூததங்கெட்டு அணையில் இருந்து கால்வாய் வழியாக மண் அணை மற்றும் தண்ணீரைக் கொண்டு வந்து நெல் வயல்கள் ஏரியாக மாற்றப்பட்டன. ஏரியின் மையத்தில் அம்பலமேடு மாளிகை அமைந்துள்ள ஒரு தீவு உள்ளது. நவீன கட்டிடக்கலைகளை பாரம்பரிய கேரள பாணியுடன் கலக்கும் ஒரு நேர்த்தியான கட்டிட வளாகமாகும். இது பிரிவின் முக்கிய விருந்தினர் மாளிகையாக செயல்பட்டது.

ஏரியின் கரையில் கேரளாவின் தனித்துவமான கட்டிடக்கலைகளின் பல கூறுகளை உள்ளடக்கிய வீடுகள் கட்டப்பட்ட்டன. பெரும்பாலான வீடுகள் பார்வையைத் தடுக்க கட்டிடங்கள் இல்லாத ஏரியைக் கவனிக்கின்றன. இது மிகவும் அழகியல் முறையில் வடிவமைக்கப்பட்ட்டது. அதைச் சுற்றியுள்ள இயற்கையின் அழகையும் சூழலையும் வெளிப்படுத்துயது. பல மரங்கள் மற்றும் அரிய தாவரங்களை பாதுகாப்பதன் மூலம், பள்ளிகள், பூங்காக்கள், கடைகள் மற்றும் மருத்துவமனை உள்ளிட்ட அனைத்து முக்கிய வசதிகளுடன் பசுமையான பசுமையில் அழகாக கட்டப்பட்டிருந்தது. 1960களில் இருந்து 1990களில் அம்பலமேடு செழித்திருந்தது. அதைச் சுற்றியுள்ள தொழில்துறை வளாகத்தின் கடும் புகையும் மறைத்தது.

துரதிர்ஷ்டவசமாக, சந்தைகளின் தாராளமயமாக்கல் மற்றும் அதன் விளைவாக உர உற்பத்திக்கான அரசாங்க மானியங்களை ஒழுங்குபடுத்தப்பட்ட விலையை இழந்ததால் பொதுத்துறை நிறுவனம் நிதி சிக்கலில் சிக்கியது. அம்பலமேடு நகரியம் மோசமான காலங்களில் விழுந்தது. கரிமுகலுக்கு அருகிலுள்ள கார்பன் பகுதி போன்ற அருகிலுள்ள தொழிற்சாலைகளில் இருந்து எழுந்த மாசுபாடு அதை வாழ விரும்பத்தகாத இடமாக மாற்றியது. நிறுவன ஊழியர்கள் மெதுவாக நகரியத்தை கைவிட்டனர். இன்று பல வீடுகள் காலியாகவும், மிகவும் மோசமான நிலையிலும் உள்ளன.

அடையாளங்கள்
-----------

 நிறுவனத்தின் உயர்நிலைப்பள்ளி, அம்பலமேடு

கோயில்கள்
---------

அரிமட்டம் கோயில் இங்கு பிரபலமானது. "சங்கர நாராயண" சங்கம் இந்த கோயிலின் சிறப்பு. "பூரம்" இங்குள்ள பிரபலமான கொண்டாட்டமாகும். பல்வேறு கலாச்சார மற்றும் பாரம்பரிய நடவடிக்கைகள் இங்கு ஏற்பாடு செய்யப்படுகிறது. இந்த கோயிலின் ஒரு பகுதியாக "அம்பலமேடு கலாசேத்ரம்" உள்ளது.

இடம்
----

திருப்பூணித்துறையிலிருந்து கரிமுகல் வழியாக ஆலுவா செல்லும் வழியில் 8 கிலோமீட்டர் தொலைவில் உள்ளது. அலுவாவிலிருந்து அம்பலமேடு 20 கி.மீ. தூரத்திலுள்ளது.

குறிப்புகள்
-----------

1. ↑  "The Fertilizers and Chemicals Travancore Limited (FACT) | Government of India, Department of Fertilizers, Ministry of Chemicals and Fertilizers". Fert.nic.in. 2012-11-01 அன்று பார்க்கப்பட்டது.
**கரக்பூர் சந்திப்பு இரயில் நிலையம்** (*Kharagpur Junction railway station*) இந்தியாவின் மேற்கு வங்காள மாநிலத்தில் உள்ள மேற்கு மிட்னாபூர் மாவட்டம் காரக்பூரில் அமைந்துள்ளது. ஊப்ளி சந்திப்பு தொடருந்து நிலையம், கோரக்பூர் சந்திப்பு தொடருந்து நிலையம், கொல்லம் சந்திப்பு தொடருந்து நிலையம் ஆகிய தொடருந்து நிலையங்களை அடுத்து நடைமேடை நீளத்தின் அடிப்படையில் இது நான்காவது நீளமான தொடருந்து நிலையமாகும். ஆண்டுக்கு 50 கோடி ரூபாய் வருவாய் ஈட்டும் ஏ1 நிலை தொடருந்து நிலையமாக காரக்பூர் சந்திப்பு தொடருந்து நிலையம் வகைப்படுத்தப்படுகிறது.

வரலாறு
------

காரக்பூர் சந்திப்பு 1898-99 ஆம் ஆண்டு செயல்படத் தொடங்கியது. வங்காளம் நாக்பூர் இரயில்வேயின் காரக்பூர்-கட்டாக் இரயில் பாதை 1899 ஆம் ஆண்டு புத்தாண்டு தினத்தில் திறக்கப்பட்டது. 1900 ஆம் ஆண்டு ஏப்ரல் மாதம் 19 ஆம் நாள் அன்று கோலாகாட்டில் உரூப்நாராயண் ஆற்றின் மீது பாலம் திறக்கப்பட்டு அவுராவை காரக்பூருடன் இணைத்தது. இதே ஆண்டு காரக்பூர் சார்க்கண்ட் மாநிலத்தின் சினி நகருடன் இணைக்கப்பட்டது. 1898-99 ஆம் ஆண்டில் பாதை தயாராக்கப்பட்டு காரக்பூர்-மிட்னாபூர் கிளை பாதை 1901 ஆம் ஆண்டு போக்குவரத்துக்கு திறக்கப்பட்டது.

உள்கட்டமைப்பு
-------------

ஊப்ளி சந்திப்பு, கோரக்பூர் மற்றும் கேரளாவின் கொல்லம் சந்திப்பு ஆகிய தொடருந்து நிலையங்களுக்குப் பிறகு காரக்பூர் தொடருந்து நிலையம் 1,072.5 மீட்டர்கள் (3,519 அடி) நீளம் நடைமேடையைக் கொண்டு உலகின் நான்காவது நீளமான இரயில் நடைமேடையைக் கொண்டுள்ள தொடருந்து நிலையமாக சிறப்பு பெற்றது. கோரக்பூர் இரயில் நிலையத்தின் மறுவடிவமைப்பு நிறைவடைந்து 2013 ஆம் ஆண்டு அக்டோபர் மாதம் 6 ஆம் தேதியன்று புதிய நடைமேடை திறக்கப்பட்டது. அதுவரை உலகின் மிக நீளமான நடைமேடை என்ற பெருமையை காரக்பூர் தொடருந்து நிலையம் பல ஆண்டுகளாக வைத்திருந்தது. காரக்பூர் ஆசியாவின் மிகப்பெரிய கணினி சார்ந்த ஒன்றொடு ஒன்று இணைப்பு அமைப்பையும் கொண்டுள்ளது.

காரக்பூர் சந்திப்பின் நடைமேடை எண்கள் 1, 3, மற்றும் 2, 4 ஆகியவை தொடர்ச்சியாக உள்ளன. 24 பெட்டிகள் கொண்ட கோரமண்டல் விரைவு வண்டி நடைபாதை 3 எண்ணில் நின்றால் அதன் வால் நடைபாதை எண் 1 வரை நீண்டிருக்கும். ஆலு காசா என்ற உணவு காரக்பூர் இரயில் நடைமேடையில் விற்கப்படும் பிரபலமான உணவுகளில் ஒன்றாகும்.

மேற்கோள்கள்
-----------

1. ↑  Saxena, R. P. "Indian Railway History timeline". 14 சூலை 2012 அன்று மூலம் பரணிடப்பட்டது. 21 ஜனவரி 2012 அன்று பார்க்கப்பட்டது.
2. ↑  "Trivia". IRFCA. 2012-01-21 அன்று பார்க்கப்பட்டது.
3. ↑  "Indian Railway Facts". iloveindia. 2012-01-21 அன்று பார்க்கப்பட்டது.
4. ↑  "Gorakhpur gets world's largest railway platform". *The Times of India*. 7 October 2013. 7 October 2013 அன்று பார்க்கப்பட்டது.
5. ↑  Dinda, Archisman (9 October 2013). "Uttar Pradesh gets world's longest railway platform". *GulfNews*. .
6. ↑  "Asia's largest interlocking system at Kharagpur station". *Times of India*. 15 Nov 2017. .
**தெ.கள்ளிப்பட்டி** (T.kallipatti), இந்தியாவின் தமிழ்நாடு மாநிலத்தில் அமைந்துள்ள **தேனி** மாவட்டத்தில் இருக்கும் தென்கரை பேரூராட்சியில் அமைந்துள்ள ஒரு ஊராகும்.

பெயர்க்காரணம்
-------------

இவ்வூர்ப் பகுதியில் பெரும்பான்மையாக வறண்ட நிலத் தாவரங்களான கள்ளிச்செடிகள் ( **சப்பாத்திக் கள்ளி** மற்றும் பிரண்டைக் கள்ளி) அதிகமாக காணப்பட்டதால் கள்ளிப்பட்டி என்ற பெயர் பெற்றது.

புவியியல்
---------

இவ்வூர் மாவட்ட தலைநகரமான தேனி மாவட்டத்திலிருந்து கம்பம்-திண்டுக்கல் சாலையில் 15 கிமீ தொலைவில் அமைந்துள்ளது. இதன் மேற்குப்பகுதியில் மேற்குத் தொடர்ச்சிமலைதொடர் அமைந்துள்ளது. தனிமலையாக மாவூத்து மலையும், கைலாசநாதர் கரடு என்ற குன்றும் அமைந்துள்ளது.

சோத்துப்பாறை கூட்டுக்குடிநீர் தீட்டம் மற்றும் பாசனத் திட்டத்தின் மூலம் ஒரு காவாயும் செல்கிறது. கிழக்குப் பகுதியில் "செவக்காடு" என்று அழைக்கப்படும் செம்மண் நிறைந்த புன்செய் நிலக் காடுகள் அமைந்துள்ளது. தெற்குப் பகுதியில் கைலாசபட்டியும் வடக்கு மேற்குப்பகுதியில் நன்செய் நிலப்பகுதியும் வயல் நிலங்களும் அமைந்துள்ளது.

தொழில்கள்
---------

இங்கு விவசாயம் பொதுவான தொழிலாக உள்ளது. நெல்,கரும்பு சாகுபடி செய்யப்படுகிறது. மேற்குப் பகுதியில் மாந்தோப்புகள் நிறந்து காணப்படுவதால் மாம்பழம் பறித்தல் மற்றும் அது சார்ந்த தொழில்களும் அந்தப் பருவத்தில் நடைபெறுகின்றன.

கோவில்கள்
---------

இவ்வூர் மேலமந்தை, கீழ மந்தை என இரண்டு பகுதிகளாக பிரிக்கப் பட்டுள்ளது. இந்த இரு பகுதிகளிலும் வெவ்வேறு பிரிவினர் உள்ளனர். கீழ மந்தைப் பகுதியில் முத்தையா-கருப்பையா கோவிலும், மேலமந்தைப் பகுதியில் முத்தாலம்மான் கோவிலும் பிரதானக் கோவில்களாக இவ்வூரில் விளங்குகின்றன.

வேட்டைத்திருவிழா
----------------

கீழ மந்தைப் பகுதியில் உள்ள முத்தையா-கருப்பையா கோவில் திருவிழாவில் ஒரு சிறப்பம்சம் என்னவென்றால் ஒரு வருடம் அந்தக் கோவில் திருவிழாவாக கொண்டாடப்படும். அடுத்த வருடம் "வேட்டை திருவிழா" வாகக் கொண்டாடப்படுகிறது. இது இவ்வூர்மக்களின் வீரத்தை பறைசாற்றுவதாக இவ்வூர் மக்கள் கருதுகின்றனர். 
இதன் படி இவ்வூரில் உள்ள பெரியவர்கள் இளைஞர்களெல்லாம் கட்டுசோறு எனப்படும் கட்டி வைத்த உணவை எடுத்துக் கொண்டு மேற்குப் பகுதி மலைக்குச் சென்று இரவு முழுவதும் முகாமிட்டு அங்கேய தங்கி அதிகாலையில் மலைப்பகுதியில் உள்ள காட்டுமாடுகள், மான்கள் போன்ற விலங்குகள் நீர் அருந்த வரும் வேளையில் அவற்றை வேட்டையாடி ஊர்வலமாக கொண்டு வந்து ஊர்மக்கள் எல்லாருக்கும் அந்த விலங்குகளின் மாமிச உணவை பங்கிட்டு வழங்கி உண்டு வெற்றியின் திருவிழாவாக கொண்டாடுகின்றனர். ஆனால் தற்போது இந்த வேட்டைத் திருவிழா தமிழக அரசால் தடை செய்யப்பட்டுள்ளது. இந்தத் திருவிழாவின் சிறப்பிற்காக பல ஊர்களில் இருந்து வந்து பெண் கேட்டு -கொடுத்து உறவை ஏற்படுத்தி கொள்கின்றனர்.

கள்ளிப்பட்டியின் பிரபலங்கள்
---------------------------

சு.குப்புசாமி எழுத்தாளர், இலக்கியவாதி.
**எஸ். பி. சின்ஹா** எனப்படும் **சத்யேந்திர பிரசன்னோ சின்ஹா** (*Satyendra Prasanno Sinha, 1st Baron Sinha 1863-1928* ) பிரித்தானிய இந்தியாவின் 'ஆளுநர் செயற்குழு'வின் சட்ட உறுப்பினரான முதல் இந்தியர் என்ற பெருமை பெற்றவர். வங்காள அரசின் சட்ட ஆலோசகராகப் பணியாற்றியவர். இங்கிலாந்து அரசால் 'நைட்' பட்டம் பெற்ற இந்தியர். பிரித்தானிய அரசியலறிஞர்களுக்கே ஆலோசனை சொல்லக்கூடிய இந்தியர் என்ற பெருமை பெற்றவர்.

இளமை
----

1864-ஆம் ஆண்டு வங்காளத்திலுள்ள ரெய்ப்பூர் கிராமத்தில் நிலக்கிழாராக இருந்த சீதாகண்ட சின்ஹா என்பவருக்கு இளைய மகனாகப் பிறந்தார். இளமையிலேயே செல்வக் குடும்பத்தில் பிறந்தவர் வங்காளத்தில் பிரசிடென்சி கல்லூரியில் தனது கல்லூரிப் படிப்பை முடித்தார். சட்ட உயர்கல்வி பயில 1881-ல் இங்கிலாந்து சென்று 'பாரிஸ்டர்' பட்டம் பெற்ற சின்ஹா, அங்கேயே 1886 முதல் வழக்குரைஞர் தொழிலைத் தொடங்கினார். பின்னர் கொல்கத்தா வந்த சின்ஹா தனது வழக்குரைஞர் தொழிலைத் தொடர்ந்தார்.

1880 -ல் மகதத்தைச் சேர்ந்த கோவிந்த மோகினி மித்தர் என்பவரைத் திருமணம் செய்து கொண்டார். இருவரும் சதாரன் பிரம்ம சமாஜத்தில் (Sadharan Brahmo Samaj) இணைந்து தொண்டாற்றினர்.

பணிகள்
------

மிகத்திறமை வாய்ந்த சின்ஹா 1903-ல் வங்காள அரசின் சட்ட ஆலோசகராக (Standing Counsel) நியமிக்கப்பட்டார். ஐந்தாண்டுகளில் தலைமை வழக்குரைஞராக உயர்ந்தார். 1909-ல் கவர்னர் ஜெனரல் செயற்குழுவின் சட்ட உறுப்பினராக நியமிக்க்கப்பட்டார். இந்தியப் பத்திரிக்கைச் சட்டத்தின் மீதான கருத்து வேறுபாடு காரணமாக 1910-ல் அப்பதவியிலிருந்து விலகினார். ஆனால் அரசு இவரை சமாதானப்படுத்திப் பதவியில் நீடிக்கச் செய்தது. 1896 முதல் 1919 வரை இந்திய தேசிய காங்கிரசின் உறுப்பினராகவும் இருந்தார்.

சிறப்பு
-------

1914-ல் இவருக்கு இங்கிலாந்து அரசால் நைட்(Knight) பட்டம் தரப்பட்டது. 1917-ல் முதல் பிரித்தானிய அமைச்சரவையின் ஆலோசனைக் கூடத்தில் கலந்து கொண்டார். முதல் உலகப்போருக்குப் பின்னர் பாரிசில் கூட்டப்பட்ட ஐரோப்பிய அமைதி மாநாட்டில் இந்தியாவின் சார்பாக சின்ஹா கலந்து கொன்டார். அதே ஆண்டில் இந்தியாவிற்கான நாடாளுமன்ற துணைச் செயலாளராக நியமணம் பெற்றர். இப்பதவி வகித்த முதல் இந்தியர் இவரே. 1920-ல் பீகார் மற்றும் ஒரிசா முதல் ஆளுநராகவும் நியமிக்கப்பட்டர். தொடர்ந்து 1925-ல் பிரித்தானிய இந்தியப் பேரரசின் தனி ஆலோசனைக் குழுவின் உறுப்பினராக அவர் நியமிக்கப்பட்டார்.

உசாத்துணை
---------

சிராசுத்தீன், 'இந்திய அரசியலமைப்பு வரலாறு', வெற்றிபதிப்பகம்.

* 
*

மேற்கோள்கள்
-----------

1. ↑  ^
**கருங்கல்பாளையம் சின்னமாரியம்மன் கோயில்** தமிழ்நாட்டில் ஈரோடு மாவட்டம், கருங்கல்பாளையம் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சின்னமாரியம்மன் சன்னதியும், விநாகயர் உபசன்னதியும் உள்ளன. இங்குக் கோயில் தேர் உள்ளது. இக்கோயிலில் ஒரு கோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் மூன்று காலப் பூசைகள் நடக்கின்றன. மார்கழி மாதம் பொங்கல், குண்டம் முக்கிய திருவிழாவாக நடைபெறுகிறது. மார்கழி மாதம் தேர் திருவிழா தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சென்னைத் துறைமுகம் – மதுரவாயல் விரைவுச்சாலை** சென்னையில் 19 கிலோமீட்டர் (12 மைல்) தொலைவிற்கு உயரத்தில் கட்டமைக்கப்பட்டு வரும் ஒரு விரைவுவழிச் சாலையாகும். இது சென்னைத் துறைமுகத்தின் 10ம் எண் வாயிலில் துவங்கி கோயம்பேடு வரை கூவம் ஆற்றின் கரையோரமாகவும் பின்னர் தேசிய நெடுஞ்சாலை 4இன் நடுமத்தியிலும் மதுரவாயல் வரை உயர்ந்த தூண்களின் மேல் கட்டமைக்கப்பட்டு வருவதாகும்.

துவக்கம்
--------

இச்சாலைத் திட்டம் 1815 கோடி மதிப்பீட்டில் 2009 ஆண்டு துவக்கப்பட்டது. அப்போதைய இந்தியப் பிரதமர் மன்மோகன் சிங், தமிழக முதல்வர் மு. கருணாநிதி ஆகியோரால் அடிக்கல் நாட்டப்பட்டு திட்டப்பணிகள் துவக்கப்பட்டது. இத்திட்டத்தால் சென்னையில் போக்குவரத்து குறையும், துறைமுகத்தில் இருந்து மதுரவாயல் செல்ல தற்போதைய நிலையில் ஒன்று முதல் இரண்டு மணி நேரம் ஆகிறது. இத்திட்டம் செயல்படுத்தப்பட்டால் 15 முதல் 20 நிமிடங்களில் இந்த இடத்தைக் கடக்க போதுமானதாகும். கனரக வாகனங்கள் இந்த உயர்மட்ட சாலையில் செல்வதால் போக்குவரத்து குறையும் என்பது குறிப்பிடத்தக்கது. இச்சாலை கட்டுமானப்பணிகள் 15 விழுக்காடு முடிந்திருந்த நிலையில் 2011 ஆண்டு புதியதாக பொறுப்பேற்ற அ.தி.மு.க அரசு இச்சாலை திட்டத்துக்கு முட்டுக்கட்டை போட்டதால் பணிகள் நின்றன.

மறுபரிசீலனை
-----------

2016 ஆம் ஆண்டு திசம்பரில் ஜெயலலிதாவின் மறைவையடுத்து புதிய முதல்வராக பொறுப்பேற்ற ஓ. பன்னீர்செல்வம் தலைமையிலான புதிய அரசு திட்டத்தை சில மாற்றங்களுடன் செயல்படுத்த குழு அமைத்து பரிசீலிப்பதாக அறிவித்தது.

கட்டமைப்புப் பணிகள்
-------------------

* மதுரவாயல் அருகே சாலை சந்திப்பு.மதுரவாயல் அருகே சாலை சந்திப்பு.
* 
*

மேற்கோள்கள்
-----------

1. ↑  "துறைமுகம் - மதுரவாயல் பறக்கும் சாலை திட்டம்﻿: மாற்றங்களை செய்து நிறைவேற்ற தமிழக அரசு பரிந்துரை﻿ - சிறப்பு நிபுணர் குழு அமைக்கப்படுவதாக மத்திய அமைச்சர் தகவல்". *செய்தி*. தி இந்து. 10 திசம்பர் 2016. 11 திசம்பர் 2016 அன்று பார்க்கப்பட்டது.

| * பா
* உ
* தொ
சென்னை தொடர்புடைய சாலைகள் |
| --- |
| அண்ணா சாலை, அரண்மனைக்காரன் தெரு, ஆற்காடு சாலை, இரங்கநாதன் தெரு, எல்லீஸ் சாலை,  கல்லூரிச் சாலை, கோயம்பேடு சந்திப்பு, சர்தார் பட்டேல் சாலை, செயிண்ட் மேரீஸ் சாலை, சென்னை உயர்மட்ட விரைவுச்சாலைகள், கத்திப்பாரா சந்திப்பு, கிழக்குக் கடற்கரைச் சாலை, சென்னை புறவழிச்சாலை, சென்னைத் துறைமுகம் – மதுரவாயல் விரைவுச்சாலை, செனடாப் சாலை, தங்கசாலை தெரு, திரு. வி. க. சாலை, நுங்கம்பாக்கம் நெடுஞ்சாலை, பாடி சந்திப்பு, பாரதி சாலை, பிராட்வே, பீட்டர்ஸ் ரோடு, மத்திய சதுக்கம், மாநில நெடுஞ்சாலை 2 , மாநில நெடுஞ்சாலை 49, தேசிய நெடுஞ்சாலை 45 , ராஜீவ் காந்தி சாலை, பூந்தமல்லி நெடுஞ்சாலை, வாலாஜா சாலை, வண்டலூர்-மீஞ்சூர் வெளி வட்டச் சாலை |
**காந்திய மக்கள் கட்சி** என்ற கட்சி பிப்ரவரி 10 2014ஆம் தேதி உருவானது. இதன் முதல் தலைவராக தமிழருவி மணியன் தேர்வு செய்யப்பட்டுள்ளார்.

உருவாக்கம்
----------

காந்திய மக்கள் இயக்கத்தின் மாநில பொதுக்குழு கூட்டம் 2014 ஆம் ஆண்டு பிப்ரவரி 9ஆம் தேதி மதுரையில் ஆண்டாள்புரத்தில் உள்ள அக்ரிணி வளாகத்தில் நடைபெற்றது. அதில் கலந்து கொண்டவர்களின் ஆதரவின்படி அந்த காந்திய மக்கள் இயக்கம் அரசியல் கட்சியாக செயல்படுவதென முடிவெடுக்கப்பட்டது.

முக்கிய முடிவுகள்
-----------------

1. "மதுவற்ற மாநிலம், ஊழலற்ற நிர்வாகம்' என்ற தத்துவத்தை அடிப்படையாக வைத்து, காந்திய மக்கள் கட்சி 2016ம் ஆண்டு சட்டசபை தேர்தலில் போட்டியிடும்

2. தமிழ் நாட்டிற்கு மாற்று அரசியல் தேவை. மாற்றாக வந்தவரெல்லாம் இவர்களை காட்டிலும் அவர்கள் மேல் என்று மக்கள் சொல்லுமழவிற்கு தகுதியற்றவராய் உள்ளனர். இந்நிலையை மாற்றி ஒரு மாற்று அரசியல் காண வேண்டும்.

இவற்றையும் காண்க
----------------

* தமிழருவி மணியன்

கொள்கைகள்
---------

* மக்கள் நலனில் முழுமையான அக்கரை காட்டும் தரமான அரசியல்.

மேற்கோள்கள்
-----------

1. ↑  காந்திய மக்கள் இயக்கம் கட்சியாக மாறுகிறது: தமிழருவி மணியன் தகவல்﻿
2. ↑  "ரஜினி மக்கள் மன்றத்துடன் இணைகிறோமா? - காந்திய மக்கள் இயக்கம் விளக்கம்". *Puthiyathalaimurai*. 2021-11-30 அன்று பார்க்கப்பட்டது.